**Закон за изменение и допълнение на Закона за електронното управление**

(Обн. ДВ. бр. 46 от 2007г., изм. ДВ. бр. 82 от 2009 г., изм. ДВ. бр. 20 от 2013 г., доп. ДВ. бр. 40 от 2014 г.)

**§ 1.** В чл. 1 се правят следните изменения и допълнения:

1. В ал. 1 думите „при работа с електронни документи, предоставянето на административни услуги по електронен път“ се заменят с „при предоставянето на административни услуги по електронен път, работа с електронни документи“.

2. Алинея 3 се изменя така:

„(3) Този закон не се прилага за електронни документи, автоматизирани информационни системи или мрежи, които съдържат или се ползват за работа с класифицирана информация.“

**§ 2.** Създава се чл. 1а:

„1а. Целите на този закон са осигуряване на:

1. ефективност и устойчивост при изграждането и осъществяването на електронното управление;
2. прозрачност на дейностите по осъществяването на електронното управление;
3. достъпност на електронните административни услуги, в т.ч. и за лица в неравностойно положение;
4. мрежова и информационна сигурност;
5. ефективно взаимодействие между административните органи, лицата, осъществяващи публични функции, и организациите, предоставящи обществени услуги;
6. оперативна съвместимост;
7. технологична неутралност;
8. единна точка на достъп до електронните административни услуги;
9. бързина и процесуална икономия при предоставянето на електронните административни услуги.“

**§ 3.** В чл. 2, ал. 2 думите „цялата информация“ се заменят с „информацията“, а в края на текста се поставя запетая и се добавя „с изключение на информацията, чието предоставяне е уредено от друг закон“.

**§ 4.** В чл. 4 се правят следните изменения и допълнения:

1. Създава се нова ал. 2:

„(2) Като вътрешна електронна административна услуга се извършва и друг обмен на електронни документи, с които се предоставя информация между административните органи, лицата, осъществяващи публични функции и организациите, предоставящи обществени услуги.“

2. Досегашната ал. 2 става ал. 3 и в нея думите „във формат с неструктурирано съдържание“ се заличават.

**§ 5.** В чл. 6, ал. 2 в края се добавя „при отчитане на часовата зона“.

**§ 6.** В чл. 7 се правят следните изменения и допълнения:

1. В наименованието на чл. 7 след думата „правила“ се добавя „и стратегии“;

2. В ал. 1 след думата „критерии за“ се добавя „мрежова и“;

3. В ал. 4 „обща“ се заменя с „национална“.

4. Създава се нова ал. 5:

„(5) Националната стратегия е основа за създаване на политики на информационните ресурси, лицензионни политикии политики за мрежова и информационна сигурност на административните органи, свързани с изграждането и функционирането на електронното управление.“

5. Досегашната ал. 5 става ал. 6 и в нея след думите „електронно управление и“ се добавя „тематични стратегии за електронно управление, съобразно тяхната компетентност и“.

**§ 7.** Създават се чл. 7а-7з:

„**Правомощия на министъра на транспорта, информационните технологии и съобщенията**

 Чл. 7а (1) Министърът на транспорта, информационните технологии и съобщенията осъществява националната политика в областта на електронното управление.

(2) Министърът на транспорта, информационните технологии и съобщенията:

1. изготвя и внася за приемане от Министерския съвет националната стратегия за развитие на електронното управление;
2. изготвя, координира и отчита пред Министерския съвет програмата за изпълнението на националната стратегия за развитието на електронното управление;
3. координира и контролира изпълнението на програмите по чл. 7, ал. 6;
4. осъществява координацията при планирането на информационните ресурси в администрациите, свързани с изграждането и функционирането на електронното управление;
5. определя с наредба реда за поддържане на регистъра на информационните ресурси;
6. изготвя, внася за одобрение от Министерския съвет единна политика на информационните ресурси, включваща и единна лицензионна политика, свързани с изграждането и функционирането на електронното управление, дава методически указания и координира изпълнението й;
7. изготвя, дава методически указания и координира изпълнението на политиката за мрежова и информационна сигурност в администрациите, свързана с функционирането на електронното управление;
8. дава методически указания при изготвянето на инвестиционни програми и проекти по тяхното съответствие със стратегиите, програмите и плановете по този закон;
9. дава методически указания при изготвянето на технически спецификации за възлагане на обществени поръчки за доставки и услуги, свързани с информационни ресурси относно съответствието им с изискванията за оперативна съвместимост и мрежова и информационна сигурност, ефективното използване на съществуващите информационни ресурси, стратегиите и програмите в областта на информационните технологии, свързани с изграждането и функционирането на електронното управление;
10. координира планирането и изпълнението на инвестиционни проекти за нуждите на повече от един административен орган, свързани с изграждането и функционирането на електронното управление; координира дейността на административните органи по предоставяне на услуги за електронно управление и използването на електронен подпис;
11. изгражда и поддържа единна среда за обмен на електронни документи за функционирането на електронното управление;
12. осигурява интеграция на информационните системи за електронно управление на административните органи с тези на държавите - членки на Европейския съюз;
13. води регистъра за оперативна съвместимост и списък на удостоверените системи;
14. удостоверява съответствието на внедряваните от административните органи информационни системи с установените нормативни изисквания за оперативна съвместимост и мрежова и информационна сигурност
15. упражнява контрол за спазване на изискванията за мрежова и информационна сигурност и оперативна съвместимост.
16. осъществява сътрудничество и взаимодействие по въпросите на електронното управление с компетентните органи на държавите - членки на Европейския съюз, и с Европейската комисия.

**Управление на информационните ресурси**

Чл. 7б (1) Изпълнителна агенция „Електронни съобщителни мрежи и информационни системи“ води регистър на информационните ресурси, в който се вписват данни за:

1. информационните ресурси в администрациите, с изключение на тези, които служат за работа и съхранение с класифицирана информация;

 2. информационните ресурси на Единната електронна съобщителна мрежа на държавната администрация и за нуждите на националната сигурност.

 (2) Административните органи са длъжни да предоставят на Изпълнителна агенция „Електронни съобщителни мрежи и информационни системи“ информация за вписване в регистъра по ал. 1 данни за информационните ресурси въведени в и изведени от експлоатация в едномесечен срок от въвеждането или извеждането в експлоатация на информационния ресурс.

**Механизъм на планиране на информационните ресурси в администрацията, свързани с изграждането и функционирането на електронното управление**

Чл. 7в (1) Всеки административен орган изготвя и представя на министъра на транспорта, информационните технологии и съобщенията годишен план за обновяването на информационните ресурси в администрацията на административния орган, индикативни стойности и сроковете, в които следва да бъдат доставени или обновени.

(2) Изпълнителният директор на Изпълнителна агенция „Електронни съобщителни мрежи и информационни системи“ изготвя становище по плана по ал. 1 относно наличието на информационни ресурси, вписани в регистъра.

(3) Изпълнителният директор на Изпълнителна агенция „Електронни съобщителни мрежи и информационни системи“ изготвя и представя на министъра на транспорта, информационните технологии и съобщенията план за обновяването на информационните ресурси на Единната електронна съобщителна мрежа.

(4) Министърът на транспорта, информационните технологии и съобщенията дава методически указания на органите по ал. 1 и 3 относно съответствието на плана с изискванията на закона, ефективното използване на съществуващите информационни ресурси, вписани в регистъра на информационните ресурси в администрацията, стратегиите и програмите в областта на електронното управление.

(5) Министърът на транспорта, информационните технологии и съобщенията изготвя и предлага на Министерския съвет за утвърждаване отчет за състоянието и годишен план за развитието и обновяването на информационните ресурси в администрацията и информационните ресурси на Единната електронна съобщителна мрежа в срок до 30 септември.

**Държавен системен администратор**

Чл. 7г. (1) Създава се „Единен системен администратор“ – държавно предприятие по чл. 62, ал. 3 от Търговския закон със седалище в гр. София.

 (2) Основен предмет на дейност на Държавно предприятие „Единен системен администратор“ е да:

1. осъществява поддръжката на информационните ресурси на електронното управление, които се използват от всички административни органи - сървърни центрове, центрове за данни и други информационни ресурси;
2. създава, развива и осигурява поддръжката на среда за тестване на е-услуги
3. участва в изготвянето на технически спецификации по програми, проекти и поръчки за изграждане на информационните ресурси на електронното управление, които се използват от всички административни органи на стойност за възлагане на обществена поръчка за доставки и услуги над праговете по чл. 14, ал. 1, т. 2 от Закона за обществените поръчки.
4. участва в приемане на изпълнението на работата по договори за възлагане на обществени поръчки за доставки и услуги, свързани с изпълнението на дейности по т. 3.
5. подпомага министъра на транспорта, информационните технологии и съобщенията при осъществяването на функциите по чл. 7а, ал. 2, т. 6, 8-10.

(3) Предприятието осъществява и други дейности, които осигуряват или допълват основния предмет на дейност.

**Имущество и финансиране на Държавно предприятие „Единен системен администратор“**

Чл. 7д (1) Имуществото на предприятието се състои от имуществото, предоставено му от Министерския съвет, както и от имущество, придобито от предприятието в резултат на дейността му.

(2) Имуществото на предприятието не може да служи за обезпечаване задължения на трети лица.

(3) Срещу предприятието не може да се открива производство по несъстоятелност.

(4) Срещу имуществото – публична държавна собственост, предоставеното за управление на предприятието, не може да се насочва принудително изпълнение.

(5) Дейността на предприятието за изпълнение на задачите, свързани с основния предмет на дейност, се финансира от:

1. целево предоставени средства от държавния бюджет;

2. дарения от местни и чуждестранни физически и юридически лица;

3. постъпления от лихви по депозити;

4. приходи от собствена дейност;

6. средства от международни програми;

7. приходи от дейности по обучение и квалификация, свързани с дейността по чл. 7г, ал. 2.

**Органи на управление**

Чл. 7е. (1) Органи на управление на Държавно предприятие „Единен системен администратор“ са:

1. министърът на транспорта, информационните технологии и съобщенията;

2. управителният съвет;

3. генералният директор.

(2) Министърът на транспорта, информационните технологии и съобщенията:

1. упражнява правата на собственост на държавата в предприятието;

2. назначава и освобождава членовете на управителния съвет;

3. назначава и освобождава генералния директор, който по право е член на управителния съвет;

4. утвърждава правилник за устройството и дейността на предприятието;

5. утвърждава решенията на управителния съвет за участието на предприятието в граждански и търговски дружества и юридически лица с нестопанска цел;

6. утвърждава решенията на управителния съвет за участие на предприятието в международни организации и проекти;

7. утвърждава програмата за развитие на предприятието.

8. утвърждава решенията на управителния съвет за учредяване на вещни права и за отдаване под наем на недвижими имоти - собственост на предприятието.

9. утвърждава методика за определяне на разходите за осъществяването на дейността по чл. 7г, ал. 2.

**Управителен съвет**

Чл. 7ж. (1) Управителният съвет се състои от трима членове, включително генералният директор, които се назначават от министъра на транспорта, информационните технологии и съобщенията за срок пет години.

(2) Министърът на транспорта, информационните технологии и съобщенията сключва договор за управление с всеки член на управителния съвет.

(3) Не може да бъде член на управителния съвет лице, което е осъждано за престъпление от общ характер, установено с влязла в сила присъда, което е съпруг или роднина по права, по съребрена линия или по сватовство до трета степен включително с друг член на управителния съвет.

(4) Управителният съвет заседава най-малко веднъж на два месеца.

 (5) Решенията на управителния съвет се приемат с явно гласуване и с обикновено мнозинство от всички членове.

(6) Контролът по изпълнението на решенията на управителния съвет се осъществява от председателя на съвета.

(7) Министърът на транспорта, информационните технологии и съобщенията освобождава преди изтичането на срока на договора за управление член на управителния съвет:

1. който не отговаря на изискванията на ал. 3;

2. който нарушава условията, предвидени в договора за управление;

3. който е подал писмено заявление за освобождаване;

4. с решение на министъра на транспорта, информационните технологии и съобщенията.

(8) Управителният съвет:

1. избира измежду членовете си председател;

2. приема проект на правилник за устройството и дейността на предприятието и го предлага на министъра на транспорта, информационните технологии и съобщенията за утвърждаване;

3. предлага програма за развитие на предприятието за утвърждаване от министъра на транспорта, информационните технологии и съобщенията;

4. приема годишния финансов план на предприятието;

5. приема структурата, щата и средствата за работна заплата на предприятието в съответствие с годишния финансов план;

6. приема годишния финансов отчет на предприятието;

7. избира регистриран одитор за заверка на годишния финансов отчет;

8. взема решения за разпореждане, бракуване или ликвидация на дълготрайни материални активи, за учредяване на вещни права и за отдаване под наем на недвижими имоти - собственост на предприятието.

(9) Управителният съвет може да приема решения, ако присъстват най-малко двама от членовете му лично. Всеки член на съвета може да упълномощи друг член на съвета с изрично пълномощно за всеки конкретен случай. Никой присъстващ член не може да представлява повече от един отсъстващ.

(10) Управителният съвет може да взема решения и неприсъствено, ако всички членове са заявили писмено съгласието си за решението.

**Генерален директор**

Чл. 7з. Генералният директор на предприятието:

1. представлява предприятието пред държавните органи, съдилищата и пред трети лица в страната и в чужбина;

2. ръководи цялостната дейност на предприятието;

3. сключва договори за дейностите, извършвани от предприятието;

4. сключва и прекратява трудовите правоотношения с работниците и служителите в предприятието;

5. отчита се за своята дейност пред управителния съвет.“

**§ 8.** В чл. 9, ал. 2 думите „гражданин или организация, които ползват“ се заменя с „физическо или юридическо лице, което ползва“.

**§ 9.** В чл. 11 думите „документи“ се заменя с „изявления“, след думите „подписани“ се добавя „като електронни документи“, а след думите „Закона за електронния документ и електронния подпис“ се поставя запетая и се добавя „Регламент (ЕС) № 910/2014 на Европейския парламент и на Съвета относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93 ЕО“.

**§ 10.** В чл. 12 се правят следните изменения и допълнения:

1. В ал. 1 думите „единен портал“ се заменя с „единна точка за достъп“.

2. Създава се нова ал. 2:

„(2) Всички електронни административни услуги, предоставяни от доставчиците на електронни административни услуги, трябва да са достъпни и чрез единната точка за достъп“

3. Досегашната ал. 2 става ал. 3 и в нея след думите „начин и“ се добавя „по възможност“, а думите „с увреждания“ се заменя с „в неравностойно положение“.

4. Досегашните ал. 3 и 4 стават ал. 4 и 5.

5. Досегашната ал. 5 става ал. 6 и в нея числото „4“ се заменя с „5“.

**§ 11.** В чл. 13, ал. 1, т. 4 думите „адрес на електронна поща“ се заменят с „електронен адрес“.

**§ 12.** В чл. 16, ал. 1 думите „лични данни, само доколкото са“ се заменя със „само лични данни, които са“.

**§ 13.** В чл. 17 се правят следните изменения и допълнения:

1. В ал. 1 числото „4“ се заменя с „5“;

2. В ал. 2 думите „единния портал“ се заменят с „единната точка“.

**§ 14.** В чл. 19 след думите „електронния подпис и“ се добавя „Регламент (ЕС) № 910/2014 на Европейския Парламент и на Съвета от 23 юли 2014 година относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО, както и ако“

**§ 15.** В чл. 20 се правят следните изменения и допълнения:

1. В наименованието на чл. 20 думите „интерфейси за“ се заличават;

2. В ал. 1:

а) В т. 1 думите „уеб-базирано“ се заличават.

б) в т. 3 числото „4“ се заменя с „5“

3. В ал. 2 думата „интерфейсите“ се заменя с „начините за изпращане на електронни документи“, след думите „Закона за електронния документ и електронния подпис“ се добавя „и Регламент (ЕС) № 910/2014 на Европейския Парламент и на Съвета от 23 юли 2014 година относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО“, а думите „с увреждания“ се заменят с „в неравностойно положение“.

**§ 16.** В чл. 21 числото „4“ се заменя с „5“.

**§ 17.** В чл. 22 се правят следните изменения и допълнения:

1. В ал. 1 думите „освен ако със закон се допуска за ползването на административна услуга да не се изисква идентификация“ се заменя с „в случаите, когато закон изисква идентификация за предоставянето на административна услуга“.

2. Алинея 2 се изменя така:

„(2) Когато закон изисква подпис на заявителя за ползване на административна услуга, интегритетът и авторството на подадените по електронен път изявления във връзка с електронните административни услуги се установяват чрез квалифициран електронен подпис, създаден съгласно Регламент (ЕС) № 910/2014 на Европейския Парламент и на Съвета от 23 юли 2014 година относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО, и при спазване на действащото в тази област законодателство, освен ако със закон е предвидено друго.“

3. В ал. 3 числото „4“ се заменя с „5“.

**§ 18.** Член 24 се изменя така:

„Овластяване

(1) Когато заявителят действа от името на получателя на електронната административна услуга, заявителят трябва да посочи това в електронното заявление. Когато представителната власт не произтича от закон, обемът й се установява от декларация за вписване.

(2) Овластяването за упражняване на права и поемането на задължения пред доставчик на електронни услуги се декларира от заявителя и за вписване в отделен раздел на регистъра за оперативна съвместимост.

(3) В декларацията за овластяване се посочват срока на овластяването, обема на представителната власт и услугите, за които упълномощителят овластява пълномощника да заявява и получава от негово име.

(4) Когато закон изисква квалифицирана или друга особена форма на овластяването се прилагат разпоредбите на специалния закон. Декларация за такива изявления не се вписва в регистъра за оперативна съвместимост.

(5) Овластяващият декларира оттеглянето на представителната власт в регистъра за оперативна съвместимост.

(6) Доставчиците на електронни административни услуги осигуряват възможността авторите да посочват в електронните изявления качеството, в което ги извършват.

(7) В случаите на овластяване, доставчикът на електронната административна услуги извършват проверка за наличие на вписване на валидно овластяване за тази услуга в регистъра за оперативна съвместимост.“

**§ 19.** В чл. 26 се правят следните изменения и допълнения:

1. В ал. 1 думите „адрес на електронна поща“ се заменят с „електронен адрес“, а числото „4“ се заменя с „5“.

2. В ал. 2 думите „адрес на електронна поща, съответно друг“ се заменят с „електронен адрес, включително“, а числото „4“ се заменя с „5“.

3. Алинея 3 се отменя.

**§ 20.** В чл. 27, ал. 1 думите „адреса на електронната поща“ се заменят с „електронния адрес“.

**§ 21.** В чл. 28 се правят следните изменения и допълнения:

1. Алинея 1 се изменя така:

„(1) Проверка на самоличността на заявителя при подаване на заявление по електронен път се извършва незабавно от доставчика по един от следните начини:

1. съпоставяне на името на заявителя, посочен в заявлението, и името на автора, съдържащо се в удостоверението за електронен подпис и проверка в регистъра на населението и Министерството на вътрешните работи дали на уникалния идентификатор на заявителя, посочен в заявлението, съответства име на гражданин с установеното име или

2. Заявяване на данни за самоличността на заявителя към регистъра за оперативна съвместимост чрез посочване на сертификата на цифровия подпис на заявителя като електронен идентификатор и сравняване на заявените данни за самоличността от заявлението с получените от регистъра за оперативна съвместимост.

2. В ал. 2 след думите „уникален идентификатор“ се добавя „или с електронен идентификатор“.

3. В ал. 3 думите „при технологична възможност“ се заличават.

4. В ал. 4 след думите „уникален идентификатор“ се добавя "или електронен идентификатор, вписан в отделен раздел на регистъра за оперативна съвместимост“, а думите „т. 2“ се заличават.

5. В ал. 5 числото „4“ се заменя с „5“.

**§ 22.** Създава се чл. 28а:

„Декларации за електронна идентичност

Чл. 28а. (1) Министърът на транспорта, информационните технологии и съобщенията извършва вписване на декларация за електронна идентичност в съответния раздел регистъра за оперативна съвместимост по искане на всяко дееспособно физическо лице – български гражданин или чуждестранно лице, постоянно пребиваващо на територията на Република България.

(2) Декларацията може да се подаде и чрез доставчика на удостоверителни услуги, издал цифровия подпис.“

**§ 23.** Член 29 се отменя.

**§ 24.** В чл. 30, ал. 1 думата „сканиращо“ се заменя със „подходящо“.

**§ 25.** В чл. 32 думите „единната среда за обмен на документи“ се заменя с „информационната система на единната точка за достъп, когато електронната административна услуга е заявена чрез нея“.

**§ 26.** В чл. 34 се правят следните изменения и допълнения:

1. В ал. 2:

а) Точка 1 се изменя така:

„1. уникален регистров идентификатор на получения документ;“

б) в т. 3 думата „самият“ се заменя с „електронна препратка за достъп до самия“.

2. В ал. 4 думите „адрес на електронната поща“ се заменят с „електронния адрес“, а числото „4“ се заменя с „5“.

**§ 27.** В чл. 36, ал. 2 числото „4“ се заменя с „5“.

**§ 28.** В чл. 37 думата „електронен подпис“ се заменя с „електронни подписи, удостоверения за електронни печати, удостоверения за електронни времеви печати и удостоверения за автентичност на интернет страници“.

**§ 29.** В чл. 41 се правят следните изменения и допълнения:

1. Създава се нова ал. 4:

„(4)Административните органи са длъжни да обменят официални електронни документи с неструктурирано съдържание през единната среда за обмен на електронни документи.“

2. Досегашната ал. 4 става ал. 5 и в нея числото „4“ се заменя с „5“.

**§ 30.** Наименованието на глава четвърта се изменя така:

„ОПЕРАТИВНА СЪВМЕСТИМОСТ, МРЕЖОВА И ИНФОРМАЦИОННА СИГУРНОСТ“

**§ 31.** В чл. 43 се правят следните изменения и допълнения:

1. В ал. 2 думите „оперативна съвместимост и информационна сигурност“ се заменят с „оперативна съвместимост, мрежова и информационна сигурност“.

2. в ал. 3 думите „националните информационни системи“ се заменят с „информационните системи на административните органи“.

**§ 32.** В чл. 45, ал. 2 думите „регистъра на информационните обекти, съответно в регистъра на електронните услуги“ се заменят с „регистъра за оперативна съвместимост“.

**§ 33.** Наименованието на глава четвърта, раздел II се изменя така:

„Регистър за оперативна съвместимост“.

**§ 34.** Член 47 се изменя така:

„Регистър за оперативна съвместимост

Чл. 47. (1) (Изм. - ДВ, бр. 82 от 2009 г., в сила от 16.10.2009 г.) Министерството на транспорта, информационните технологии и съобщенията води регистър за оперативна съвместимост, представляващ единна централизирана електронна база данни.

(2) В регистъра за оперативна съвместимост се вписват техническите стандарти относно предоставяне на електронни административни услуги и за осигуряване на оперативна съвместимост, стандартизирани описания на информационните обекти и електронни административни услуги, както и поддържаните от административните органи регистри и данни.

(3) Воденето, съхраняването и достъпът до регистъра и техническите стандарти за описание на информационните обекти и електроните услуги се уреждат с наредба, приета от Министерския съвет.“

**§ 35.** Член 48 се отменя.

**§ 36.** Член 49 се изменя така:

**„**Вписване в регистъра за оперативна съвместимост

Чл. 49. (1) Всеки административен орган заявява за вписване в регистъра за оперативна съвместимост стандартизирани описания на поддържаните от него информационни обекти и данни, стандартизирани описания на предоставяните от него електронни административни услуги и вътрешни електронни административни услуги, както и водените от него регистри .

(2) Министърът на транспорта, информационните технологии и съобщенията осъществява проверка за съответствието на стандартизираните описания на информационните обекти със стандарта по чл. 47, ал. 3, както и с описанията на съществуващите информационни обекти. При наличие на несъответствия министърът съвместно с административния орган, заявил вписването, отстранява несъответствията.“

**§ 37.** Член 50 се отменя.

**§ 38.** В чл. 51 се изменя така:

„Чл. 51. Министърът на транспорта, информационните технологии и съобщенията осъществява проверка за съответствието на стандартизираните описания със стандарта по чл. 47, ал. 3 и с описанията на съществуващите електронни административни услуги и вътрешни електронни административни услуги. При наличие на несъответствия министърът съвместно с административен орган, заявил вписването, отстранява несъответствията.“

 **§ 39.** В чл. 52 се правят следните изменения и допълнения:

1. В ал. 1 думите „регистъра на електронните услуги“ се заменя с „регистъра за оперативна съвместимост“.

2. В ал. 2 думите „чл. 50, ал. 1“ се заменят с „чл. 47, ал. 2“.

**§ 40.** В Глава четвърта наименованието на раздел III се изменя така:

„Мрежова и информационна сигурност“;

**§ 41.** В чл. 54 навсякъде думите „информационна сигурност“ се заменят с „мрежова и информационна сигурност“ а думите „информационната сигурност“ с „мрежовата и информационната сигурност“.

**§ 42.** Създават се чл. 54а и 54б:

„Националният център за реакция при инциденти в мрежовата и информационната сигурност

Чл. 54а. (1) Националният център за реакция при инциденти в мрежовата и информационната сигурност е административно звено в Изпълнителната агенция „Електронни съобщителни мрежи и информационни системи“.

(2) Националният център за реакция при инциденти в мрежовата и информационната сигурност подпомага административните органи при извършването на дейности за намаляване рисковете от инциденти в мрежовата и информационната сигурност и при преодоляване на последиците от инциденти, свързани с изграждането и функционирането на електронното управление.

Чл. 54б. (1) Ръководителят на административния орган определя служител или административно звено, отговарящо за мрежовата и информационната сигурност.

(2) В случай на инцидент в мрежовата и информационната сигурност в информационни системи и мрежи на административния орган, служителят или административното звено по ал. 1 уведомяват незабавно Националния център за реакция при инциденти в мрежовата и информационната сигурност по ред определен с наредбата по чл. 43, ал. 2.“

**§ 43.** В наименованието на чл. 55 думите „информационна сигурност“ се заменят с „мрежова и информационна сигурност“.

**§ 44.** Навсякъде в Глава четвърта раздел IV думите „информационна сигурност“ се заменят с „мрежова и информационна сигурност“, а думите „информационната сигурност“ с „мрежовата и информационната сигурност“.

**§ 45.** Създава се чл. 58а:

„Списък на удостоверените системи

Чл. 58а. (1) Министърът на транспорта, информационните технологии и съобщенията води списък на удостоверените информационни системи.

(2) Министърът на транспорта, информационните технологии и съобщенията осигурява свободен и безплатен достъп до списъка по ал. 1.“

**§ 46.** Навсякъде в чл. 60 думите „информационна сигурност“ се заменят с „мрежова и информационна сигурност“, а думите „информационната сигурност“ с „мрежовата и информационната сигурност“.

**§ 47.** В § 1 се правят следните изменения и допълнения:

1. Точка 7 се отменя.

2. В т. 10 думите „информационна сигурност“ с „мрежова и информационна сигурност“.

3. Създават се т. 23-27:

„23. “Електронен адрес“ е идентифицируема чрез общоприет стандарт информационна система за получаване на електронни изявления.

24. “Електронен документ” е електронен документ по смисъла на Регламент (ЕС) № 910/2014 на Европейския Парламент и на Съвета от 23 юли 2014 година относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО.

25. „Електронен печат“ е електронен печат по смисъла на Регламент (ЕС) № 910/2014 на Европейския Парламент и на Съвета от 23 юли 2014 година относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО.

26. „Информационен обект“ са единични или съставни данни, събирани, създавани, съхранявани или обработвани в изпълнение на правомощията на административен орган.

27. „Информационен ресурс“ е информационно-комуникационна среда или неин компонент, осигуряващ изпълнението на националната стратегия за електронно управление.“

**Преходни и заключителни разпоредби**

**§ 48.** (1) Министерският съвет приема наредбата по чл. 47, ал. 3 в 3-месечен срок от влизането на закона в сила.

(2) Министърът на транспорта, информационните технологии и съобщенията осигурява разработването на регистъра за оперативна съвместимост в срок от една година от влизането на закона в сила.

(3) Вписаните информационни обекти, административни електронни услуги и набори от данни в регистрите до влизането в сила на този закон се вписват повторно в регистъра за оперативна съвместимост в срок от шест месеца от разработването на регистъра по ал. 1.

……………………………..